| **Giedrė Lastauskienė** |
| --- |
| Gimė | 1967 m. birželio 2 d. (56 metai)Šilalė |
|  |
| Veikla | teisininkė, advokatė, docentė, lektorė, mokslinė darbuotoja. |
|  |
| Išsilavinimas | Vilniaus universitetas, Lietuvos teisės akademija |
| Alma mater | 1992 m. Vilniaus universitetas |
|  |
|  **Vikiteka** | Giedrė Lastauskienė |

**Giedrė Lastauskienė** (g. 1967 m. birželio 2 d. Šilalėje, Tauragės apskrityje) – Lietuvos teisininkė, advokatė, docentė, lektorė. Pagrindinės mokslinių interesų, tyrimų ir ekspertinės sritys: teisės teorija, teisės filosofija, teisėkūra, teisinė etika.

Biografija
----------

1992 m. baigė Vilniaus Universitetą Teisės fakultetą su pagyrimu.
1992–1993 m. Teisės instituto prie Teisingumo ministerijos mokslinė darbuotoja, 1997–1998 m. tęsė darbą institute. 1993–1996 m. dirbo Lietuvos Respublikos ambasados Varšuvoje administracijoje.
1998–2003 m. Lietuvos teisės akademijos (dab. Mykolo Romerio universitetas) Teisės filosofijos katedros lektorė.

2002 m. baigė Lietuvos teisės akademiją ir įgijo socialinių mokslų teisės krypties daktaro laipsnį. Nuo 2003 m. tapo Vilniaus universiteto Teisės fakulteto docentė. bei pradėjo advokatės praktiką.
G. Lastauskienė nuo 2009 m. Vilniaus universiteto Teisės fakulteto Ginčų sprendimo komisijos narė. Ilgametė VU Teisės fakulteto Atestacinės komisijos bei Doktorantūros komiteto narė ir nuo 2013 m. yra vienintelė šio fakulteto dėstytoja, skaitanti teisės teorijos paskaitas visų studijų formų ir pakopų studentams. Ji yra pripažinta geriausia Vilniaus universiteto Teisės fakulteto dėstytoja 2016 m.
Nuo 2012 m. LRT Tarybos narė, o nuo 2018 iki 2020 m. buvo Teisėjų tarybos deleguota Pretendentų į teisėjus egzaminų komisijos narė. G. Lastauskienė taip pat yra buvusi Pretendentų į teisėjus atrankos komisijos narė.
Nuo 2015 m. mokslo darbų žurnalo "Parlamento studijos" redakcinės kolegijos narė.
2016–2017 m. buvo Vilniaus regioninio biomedicininių tyrimų etikos komiteto nare.
2020 m. prezidento Gitano Nausėdos iškelta kandidatė į Konstitucinio teismo teisėjas.

Moksliniai interesai
--------------------

G. Lastauskienė domisi teisės teorija, jos filosofija, teisėkūra ir teisės etika. Jos darbuose nagrinėjamos tokios temos kaip: teisės tikslai, teisės principai, teisinės doktrinos įtaka realiai funkcionuojančiai teisei, teismų kompetencija, advokato profesija, ekonominė krizė ir teismų sprendimai jos sąlygomis, viešųjų pirkimų teisinis reguliavimas ir teismų praktika finansinės ir ekonominės krizės (2008–2013 m.) laikotarpiu, krizės procesų įtaka ūkinės veiklos laisvei, teisinio reguliavimo pokyčiai ir visuomenės interesų apsauga, teisinis žmonių neraštingumas, ekonominio pobūdžio ginčai teisėje, probleminiai aspektai siekiant formuoti vienodą teismų praktiką diegiant konsultacijas teisėjams, teisinio teksto aiškinimas, teisinis subjektyvizmas, teisinis reguliavimas, žmogaus teisių apsauga.

Bibliografija
-------------

* Lastauskienė, G. Latvelė, R. Machovenko, J. Murauskas, D. Stony, A. Valančienė, D. (2020) *Teisės teorija: Vilniaus universiteto vadovėlis* #6.
* Lastauskienė, G. (2015) *The Business Regulatory Framework and the Crisis. Crisis, the Rule of Law and Human Rights in Lithuania: multi-authored monograph.* Ed. Kūris, E. Šiauliai: Titnagas, p. 78-95. ISBN 978-609-8176-03-2.
* Lastauskienė, G. (2015) *Verslo teisinis reguliavimas ir krizė. Krizė, teisės viešpatavimas ir žmogaus teisės: kolektyvinė monografija.* Moksl. red. Kūris, E. Šiauliai: Titnagas, p. 105–131. ISBN 978-609-8176-04-9.
* Lastauskienė, G. (2012) *Teisės normos. Teisės teorijos įvadas: vadovėlis.* 2-asis patais. ir papild. leid. Baublys, L. et al. Vilnius: Mes, p. 249–262.
* Lastauskienė, G. (2011) *Valstybės kontroliuojamų teisinių profesijų samprata.* Lietuvos teisinės institucijos: Vilniaus universiteto vadovėlis. Sud. ir moksl. red. Kūris, E. Vilnius: Registrų centras, p. 569–574. ISBN 978-9955-30-104-2.
* Lastauskienė, G. (2011) *Antstoliai. Lietuvos teisinės institucijos.* Lietuvos teisinės institucijos: Vilniaus universiteto vadovėlis. Sud. ir moksl. red. Kūris, E. Vilnius: Registrų centras, p. 665–704. ISBN 978-9955-30-104-2.

Šaltiniai
---------

1. ↑  Lastauskienė G. CV
2. ↑   Lietuvos teismai:Sudėtis ir kontaktai [žiūrėta 2020 12 12]
3. ↑  Lietuvos advokatūra: Advokatų savivaldą įgyvendinanti institucija Giedrė Lastauskienė [žiūrėta 2020 12 12]
4. ↑  Rudaitis, R. (2020-12-01) *Kandidatai į Konstitucinio Teismo teisėjus (G. Lastauskienė, A. Norkūnas)*
5. ↑  LRT Taryba:Tarybos nariai Archyvuota kopija 2020-12-27 iš Wayback Machine projekto.
6. ↑  Lietuvos Respublikos Seimas:Visuomenei ir žiniasklaidai Informacija apie teikiamas teisėjų kandidatūras
7. ↑  Parlamento studijos:Redakcinė kolegija Archyvuota kopija 2020-07-12 iš Wayback Machine projekto.
8. ↑  Paskelbė: Prezidento komunikacijos grupė (2020-11-26) Archyvuota kopija 2021-01-16 iš Wayback Machine projekto. [žiūrėta 2020 12 12]
9. ↑  Seimo nutarimo „Dėl Giedrės Lastauskienės paskyrimo Lietuvos Respublikos Konstitucinio Teismo teisėja" projektas
10. ↑   VU leidykla (2020-07-16)Vilniaus universiteto leidyklos naujiena: „Teisės teorija"